Χάρι Πότερ (χαρακτήρας)

Ο **Χάρι Τζέιμς Πότερ** (*Harry James Potter*) είναι ο χαρακτήρας του τίτλου και ο κύριος πρωταγωνιστής της σειράς της Τζ. Κ. Ρόουλινγκ Χάρι Πότερ. Τα βιβλία αφηγούνται εφτά χρόνια από τη ζωή του μοναχικού ορφανού, Χάρι Πότερ, ο οποίος, στα ενδέκατα γενέθλια του, μαθαίνει πως είναι μάγος -όπως, άλλωστε και οι γονείς του. Μυείται στον μυστικό κόσμο των μάγων για να φοιτήσει στη σχολή Χόγκουαρτς για μαγείες και ξόρκια. Υπό τη φύλαξη του ευγενικού διευθυντή Άλμπους Ντάμπλντορ, ο Χάρι ανακαλύπτει πως είναι ήδη διάσημος στον κόσμο των μάγων και ότι η μοίρα του είναι αλληλένδετη με αυτή του Λόρδου Βόλντεμορτ, του σατανικού μάγου που σκότωσε τους γονείς του και αυτός που υποτίθεται πως πέθανε όταν προσπάθησε αποτυχημένα να σκοτώσει τον Χάρι όταν ήταν μωρό. Σύμφωνα με την Τζ. Κ. Ρόουλινγκ, εκείνη εμπνεύστηκε τον Χάρι Πότερ, καθώς περίμενε για ένα καθυστερημένο τρένο, το 1990. Σκέφτηκε να τον κάνει ορφανό, λόγω του θανάτου της μητέρας της.

## Δημιουργία
[μικρογραφία|δεξιά|Στη σειρά ταινιών, τον Χάρι Πότερ ενσάρκωσε ο [Ντάνιελ Ράντκλιφ.]]
Σύμφωνα με την Τζ. Κ. Ρόουλινγκ, η ιδέα και για τη σειρά *[[Χάρι Πότερ]]*, αλλά και για τον ομώνυμο χαρακτήρα, της ήρθε ενώ περίμενε ένα καθυστερημένο τρένο από το Μάντσεστερ προς το Λονδίνο το 1990. Η Τζ. Κ. Ρόουλινγκ δήλωσε ότι εκείνες τις ώρες η ιδέα της για "αυτό το κοκαλιάρικο, μαυρομάλλικο αγόρι, που δεν γνώριζε πως ήταν μάγος" άρχισε να γίνεται όλο και πιο σαφής και συγκροτημένη. Ενώ οι ιδέες της έρχονταν η μία μετά την άλλη, η Ρόουλινγκ αποφάσισε, μεταξύ άλλων, να κάνει τον Χάρι ένα ορφανό παιδί, που φοιτούσε σε ένα οικοτροφείο, που ονομαζόταν Χόγκουαρτς. Η συγγραφέας εξήγησε σε μία συνέντευξη στην *Guardian* το 1998: "Ο Χάρι έπρεπε να είναι ορφανός -να γιατί είναι τόσο τολμηρός, διότι δεν έχει φόβο να απογοητεύσει τους γονείς του... Το Χόγκουαρτς έπρεπε να είναι οικοτροφείο -τα μισά από τα σημαντικά πράγματα συμβαίνουν τη νύχτα! Επιπλέον, είναι το θέμα της ασφάλειας. Από προσωπική μου εμπειρία, η πεποίθησή μου είναι πως τα παιδιά, πάνω απ' όλα, αποζητούν ασφάλεια και η ασφάλεια είναι κάτι που το Χόγκουαρτς προσφέρει στον Χάρι."

Ο τραγικός θάνατος της μητέρας της, στις 30 Δεκεμβρίου του 1990, ενέπνευσε τη Ρόουλινγκ να κάνει τον Χάρι Πότερ ένα ορφανό αγόρι που θρηνεί για τους νεκρούς γονείς του και κατά τη συγγραφή του βιβλίου. Η οδύνη του Χάρι γίνεται όλο και "πιο αληθινή" γιατί ήταν συνδεδεμένη με τη δική της. Σε μία συνέντευξη στον *The Guardian* το 2000, δήλωσε επίσης πως ο χαρακτήρας Γουάρτ στο μυθιστόρημα του Τ. Χ. Γουάιτ *Το σπαθί στην πέτρα* είναι ο "πνευματικός πρόγονος του Χάρι". Σε αυτό το βιβλίο, ένα αγόρι που ονομάζεται Γουάρτ συναντά τον μυστηριώδη μάγο Μέρλιν, που μετατρέπει το λυπημένο παιδί σε έναν ρωμαλέο, πανίσχυρο πολεμιστή που αργότερα γίνεται ο Βασιλιάς Αρθούρος. Τέλος, η συγγραφέας είπε πως ο Χάρι είναι γεννημένος στις 31 Ιουλίου, την ίδια μέρα που έχει και αυτή γενέθλια. Παρ' όλα αυτά, δήλωσε η Ρόουλινγκ, ο Χάρι δεν είναι βασισμένος σε αληθινό πρόσωπο "απλώς είναι εμπνευσμένος από ένα κομμάτι του εαυτού μου".

## Στα βιβλία
### Πρώτο βιβλίο

Στο *[[Ο Χάρι Πότερ και η Φιλοσοφική Λίθος]]*, ο Χάρι Πότερ κάνει την πρώτη του εμφάνιση ως ο κύριος πρωταγωνιστής. Όταν ο Χάρι είχε μόλις ξεπεράσει τον ένα χρόνο ζωής, οι γονείς του δολοφονήθηκαν από τον πανίσχυρο σκοτεινό μάγο Λόρδο Βόλντεμορτ, μα για κάποιο λόγο ο Χάρι επέζησε από τη φονική κατάρα του Βόλντεμορτ, η οποία εξοστρακίστηκε και διαχώρησε την ψυχή του Βόλντεμορτ από το σώμα του. Ως αποτέλεσμα, ο Χάρι έχει ένα σημάδι σε σχήμα αστραπής στο μέτωπο του. Η Ρόουλινγκ δηλώνει: "Η βασική ιδέα είναι ότι ο Χάρι δεν γνωρίζει πως είναι μάγος. Κι έτσι ανέτρεξα στο παρελθόν για να βρω πως γίνεται να μην ήξερε... Όταν ήταν ενός έτους, ο πιο σατανικός μάγος στην εποχή του επιχείρησε να τον σκοτώσει. Σκότωσε τους γονείς του και μετά προσπάθησε να σκοτώσει και τον ίδιο... Έτσι έμεινε με το σημάδι σε σχήμα κεραυνού στο μέτωπο του, ενώ η κατάρα που έριξε εξοστρακίστηκε και χτύπησε τον σκοτεινό μάγο, που από τότε κρύβεται".

Ως αποτέλεσμα, ο Χάρι έμεινε ορφανός, που ζούσε άσχημα με τους μόνους εναπομείναντες συγγενείς του, τους σκληρούς Ντάρσλι. Στα ενδέκατα γενέθλια του, ο Χάρι ανακαλύπτει πως είναι μάγος, όταν ο Ρούμπεους Χάγκριντ του λέει πως επρόκειτο να φοιτήσει στο σχολείο Χόγκουαρτς για μαγείες και ξόρκια. Εκεί μαθαίνει για τους γονείς του και για τη σύνδεσή του με τον Σκοτεινό Άρχοντα, πηγαίνει στον κοιτώνα του Γκρίφιντορ, γίνεται φίλος με τους συμμαθητές του Ρον Ουέσλι και Ερμιόνη Γκρέιντζερ και ανατρέπει το σχέδιο του Λόρδου Βόλντεμορτ να κλέψει τη Φιλοσοφική Λίθο. Επίσης, γίνεται εχθρός με τους χαρακτήρες Ντράκο Μαλφόι, ένα συμμαθητή του από μία εύπορη οικογένεια μάγων και με τον ψυχρό, ειρωνικό δάσκαλο των φίλτρων Σέβερους Σνέιπ, τον μέντορα του Ντράκο Μαλφόι και τον επικεφαλής του κοιτώνα του Σλίθεριν, αντίπαλο κοιτώνα του Γκρίφιντορ. Και οι δύο έχθρες συνεχίζουν να υπάρχουν στη διάρκεια της σειράς. Η Ρόουλινγκ είπε πως ο Ντράκο είναι βασισμένος σε διάφορους τυπικούς ψευτοπαλικαράδες των παιδικών της χρόνων και ο Σνέιπ σε έναν σαδιστή καθηγητή της, που αμφισβητούσε τις ικανότητες της.

### Βιβλία δύο ως τέσσερα

Στο δεύτερο βιβλίο, *[[Ο Χάρι Πότερ και η Κάμαρα με τα Μυστικά]]*, η Ρόουλινγκ τοποθετεί τον Χάρι εναντίον του Άντον Μόρβολ Χερτ, την "ανάμνηση" του Λόρδου Βόλντεμορτ, που βρίσκεται κρυμμένη σε ένα μυστικό ημερολόγιο, το οποίο ανήκει στη νεώτερη αδελφή του Ρον Τζίνι Ουέσλι. Όταν οι Γεννημένοι από Μαγκλ μαθητές, ξαφνικά αρχίζουν να μαρμαρώνονται, πολλοί υποψιάζονται πως ο Χάρι μπορεί να κρύβεται πίσω από τις επιθέσεις κι έτσι τον βάζουν σε καραντίνα οι περισσότεροι φίλοι του. Στην κλιμάκωση της δράσης του βιβλίου, η Τζίνι Ουέσλι εξαφανίζεται. Προκειμένου να τη σώσει, ο Χάρι πολεμά με τον Χερτ και το τέρας που εκείνος ελέγχει, το οποίο βρίσκεται κρυμμένο στην Κάμαρα με τα Μυστικά. Στο τρίτο βιβλίο, *[[Ο Χάρι Πότερ και ο Αιχμάλωτος του Αζκαμπάν]]*, δίνει τη συγκατάθεσή της για ένα ταξίδι πίσω στο χρόνο. Ο Χάρι μαθαίνει πως οι γονείς του προδόθηκαν στον Βόλντεμορτ από τον φίλο τους Πίτερ Πέτιγκριου, ο οποίος έκανε να φανεί πως ο νονός του Χάρι, Σείριος Μπλακ, είχε διαπράξει τα εγκλήματα κι έτσι ο τελευταίος οδηγήθηκε στη φυλακή Αζκαμπάν. Όταν ο Μπλακ δραπετεύει γυρεύοντας εκδίκηση, ο Χάρι και η Ερμιόνη χρησιμοποιούν μία χρονομηχανή για να σώσουν αυτόν κι τον κατοικίδιο ιππόγρυπα του φίλου του, Ρούμπεους Χάγκριντ, από βέβαιη θανάτωση. Ο Πέτιγκριου δραπετεύει κι αυτός και ο αθώος Μπλακ παραμένει ένας κυνηγημένος φυγάς.

Στα προηγούμενα βιβλία, ο Χάρι παρουσιάζεται ως παιδί, μα η Ρόουλινγκ δηλώνει πως στο τέταρτο μυθιστόρημα *[[Ο Χάρι Πότερ και το Κύπελλο της Φωτιάς]]*, «οι ορίζοντες του Χάρι -και μεταφορικά και κυριολεκτικά- πλαταίνουν καθώς μεγαλώνει». Η αυξανόμενη ωριμότητα του Χάρι γίνεται φανερή όταν δείχνει ενδιαφέρον για την Τσο Τσάνγκ, μία όμορφη μαθήτρια του Ράβενκλοου. Η ένταση αρχίζει, ωστόσο, από τη στιγμή που ο Χάρι επιλέγεται μυστηριωδώς από το Κύπελλο της Φωτιάς για να διαγωνιστεί στο επικίνδυνο Τρίαθλο Μαγείας, παρ' όλο που ένας άλλος πρωταθλητής του Χόγκουαρτς, ο Σέντρικ Ντίγκορι, έχει ήδη επιλεχθεί. Στην πραγματικότητα, βέβαια, επρόκειτο για μια καλοσχεδιασμένη πλεκτάνη του Λόρδου Βόλντεμορτ, που έχει σκοπό να οδηγήσει τον Χάρι σε μια θανάσιμη παγίδα. Κατά τη διάρκεια της τρίτης πρόκλησης του Τριάθλου, ο Χάρι και ο Σέντρικ τηλεμεταφέρονται σε ένα νεκροταφείο. Ο Σέντρικ δολοφονείται και ο Λόρδος Βόλντεμορτ, με τη βοήθεια του Πίτερ Πέτιγκριου χρησιμοποιεί το αίμα του Χάρι σε μία σατανική μαγική τελετή, με σκοπό να αποκτήσει σώμα. Όταν ο Χάρι μονομαχεί με τον Βόλντεμορτ, τα ξόρκια των ραβδιών τους ενώνονται, εξωθώντας τους αντιπάλους των πνευμάτων των θυμάτων του Βόλντεμορτ, συμπεριλαμβανομένων και του Σέντρικ, της Λίλι Πότερ και του Τζέιμς Πότερ, να ξεχυθούν από το ραβδί του. Αυτά τα πνεύματα προστατεύουν προσωρινά τον Χάρι, που τελικά γυρίζει στο Χόγκουαρτς με τη σορό του Σέντρικ. Για την Ρόουλινγκ αυτή η σκηνή είναι σημαντική, επειδή δείχνει το θάρρος του Χάρι, ο οποίος μεταφέροντας το πτώμα του Σέντρικ πίσω, αποδεικνύει την ευσπλαχνία του. Η Ρόουλινγκ λέει: "Θέλει να λυτρώσει τους γονείς του Σέντρικ από περαιτέρω πόνο". Πρόσθεσε πως η αποτροπή του γεγονότος, το σώμα του Σέντρικ Ντίγκορι να πέσει στα χέρια του Βόλντεμορτ, βασίζεται σε μία κλασική σκηνή στην Ιλιάδα, όπου ο Αχιλλέας ανακτά το πτώμα του καλύτερού του φίλου, Πάτροκλου από τον Έκτορα. Η συγγραφέας είπε: "Αυτή η σκηνή με συγκίνησε πάρα πολύ όταν τη διάβασα στην ηλικία των 19. Η ιδέα της βεβήλωσης ενός πτώματος, μία πανάρχαια ιδέα... Αυτό σκεφτόμουν όταν ο Χάρι έσωσε το κορμί του Σέντρικ". Είπε επίσης ότι έκλαψε όταν οι νεκροί γονείς του Χάρι αποβλήθηκαν από το ραβδί του Βόλντεμορτ κι αυτή ήταν η πρώτη φορά που έκλαψε ενώ έγραφε την ιστορία της.

### Πέμπτο βιβλίο

Στο πέμπτο βιβλίο, *[[Ο Χάρι Πότερ και το Τάγμα του Φοίνικα]]*, το Υπουργείο Μαγείας οργανώνει μία καμπάνια εναντίον του Χάρι και του Ντάμπλντορ, καταπνίγοντας τους ισχυρισμούς του πως ο Λόρδος Βόλντεμορτ έχει επιστρέψει. Ένας νέος χαρακτήρας εμφανίζεται, η Ντολόρες Άμπριτζ, η οποία διορίζεται από το υπουργείο ως η καινούρια καθηγήτρια της Άμυνας εναντίον των Σκοτεινών Τεχνών (και ως κατάσκοπος για το υπουργείο). Επειδή το παρανοϊκό υπουργείο υποψιάζεται πως ο Ντάμπλντορ οργανώνει έναν μυστικό στρατό για να τους ανατρέψει, η Άμπριτζ αρνείται να διδάξει στους μαθητές αληθινή αμυντική μαγεία. Κερδίζει σταδιακά δύναμη, ώσπου τελικά έχει το σχολείο υπό τον έλεγχο της. Ως αποτέλεσμα, η αυξανόμενη οργισμένη και θυμωμένη συμπεριφορά του Χάρι, σχεδόν τον αποκόπτει από τον Ρον και την Ερμιόνη. Σε όλο αυτό μπλέκονται και περίεργα όνειρα-οράματα, όπως αυτό με τον Άρθουρ Ουέσλι που του επιτέθηκε η Ναγκίνι και το οποίο όπως αποδείχθηκε είναι πραγματικό γεγονός. Δια μέσω του οράματος αυτού σώθηκε εγκαίρως ο Άρθουρ Ουέσλι. Τελικά αποκαλύπτεται ότι τα όνειρα αυτά, που φαίνεται να είναι μαριονέτες από κάτι ή από κάποιον, είναι πράγματι μαριονέτες κι ότι προέρχονται από τον Βόλντεμορτ στην προσπάθεια του να τον σκοτώσει. Η Ρόουλινγκ λέει πως υποβάλει τον Χάρι σε μεγάλο συναισθηματικό στρες για να δείξει τη συναισθηματική του ευπάθεια και την ανθρωπιά του -ένα τρωτό του σημείο για τον αντίπαλο του Βόλντεμορτ. "Ο Χάρι είναι ένας πολύ ανθρώπινος ήρωας και αυτό, προφανώς, τον βάζει και σε αντιπαράθεση με τον Βόλντεμορτ, ο οποίος έχει *απ*ανθρωπίσει βαριά τον εαυτό του. Και γι' αυτό ο Χάρι έπρεπε να φτάσει σε ένα σημείο που σχεδόν θα κατάρρεε και θα έλεγε πως δεν ήθελε να *παίξει*, δεν θέλει να είναι ο ήρωας πια -είχε χάσει τόσα πολλά. Και δεν ήθελε να χάσει κι άλλα. Κι έτσι με το *[[Ο Χάρι Πότερ και το Τάγμα του Φοίνικα]]* αποφάσισα πως σε αυτό το σημείο ο Χάρι θα είχε την κατάρρευση του". Υπό την πίεση της Ερμιόνης, ο Χάρι ιδρύει έναν παράνομο μαθητικό οργανισμό, τον Στρατό του Ντάμπλντορ με σκοπό να διδάξει τους μαθητές αληθινή άμυνα εναντίον των σκοτεινών τεχνών. Στο τέλος του βιβλίου το τρίο καθώς και οι Τζίνι Ουέσλι, Νέβιλ Λόνγκμποτομ και η Λούνα Λάβγκουντ καταφτάνουν στο υπουργείο μαγείας για να βρουν μια προφητεία που έχει να κάνει με εκείνον άλλα και για να σώσουν τον Σείριο, όπου πιστεύουν ότι είναι αιχμάλωτος του Βόλντεμορτ στο Τμήμα Μυστηρίων συγκεκριμένα. Αλλά εκεί αποκαλύπτεται ότι οι Θανατοφάγοι τον περιμένουν, ανάμεσα τους ο Λούσιους Μαλφοι και η Μπελάτριξ Λεστρέιντζ, κι ότι ο Βόλντεμορτ του έστησε παγίδα για να βρουν ο Χάρι και οι φίλοι του την προφητεία έτσι ώστε να την πάρει από αυτούς. Το Τάγμα του Φοίνικα καταφτάνει για να των σώσουν άλλα η Μπελάτριξ σκοτώνει τον Σείριο. Ο θάνατος του τον πλήγωσε τόσο πολύ που αποφάσισε να την καταδιώξει και να τη σκοτώσει. Άλλα στην πορεία παρότι την έπιασε δίστασε να το κάνει κι εμφανίστηκε ο ίδιος ο Βόλντεορτ που αποπειράθηκε να τον σκοτώσει. Ωστόσο, εμφανίζεται ο Άλμπους Ντάμπλντορ και μονομάχησαν μεταξύ τους στο Υπουργείο Μαγείας. Όταν ο Βόλντεμορτ βλέπει το πόσο καλός είναι ο Ντάμπλντορ στη μονομαχία τους αυτή ο ίδιος μπαίνει μέσα στον Χάρι και τον βάζει να βλέπει οράματα και παραισθήσεις έτσι ώστε να τον σκοτώσει ο Ντάμπλντορ, άλλα ο ίδιος λόγω της αγάπης που έχει μέσα του δεν τον αντέχει και αναγκάζεται να βγει τελικά από το σώμα του. Αμέσως καταφτάνει ο Υπουργός Μαγείας συνοδευόμενος από χρυσούχους και άλλα άτομα του Υπουργείου κι έτσι ο ίδιος αναγκάζεται να φύγει. Το βιβλίο τελειώνει με τους φίλους του Χάρι να προειδοποιούν τον Ντάσρλεϊ να μην τον κακομεταχειρίζονται αλλά και να τον προσέχουν.

### Έκτο βιβλίο
Στο έκτο βιβλίο, *[[Ο Χάρι Πότερ και ο Ημίαιμος Πρίγκιψ]]*, ο Άλμπους Νταμπλντορ επισκέπτεται τον Χάρι στο σπίτι των Ντάρσλεϊ για να τον πάρει τον Χάρι μαζί του. Μαζί με τον Χάρι πηγαίνουν στο σπίτι του συνταξιοδοτημένου πλέον καθηγητή Οράτιο Σλάγκχορν στην προσπάθεια του Ντάμπλντορ να τον πείσει να επιστρέψει στη παλιά του θέση στο Χόγκουαρτς, το μάθημα των Φίλτρων. Στο τέλος ο Σλάγκχορν δέχεται. Ο Ντάμπλντορ λέει στον Χάρι ότι θα κάνει κάποια ιδιαίτερα μαθήματα και μετά τον αφήνει στο Μπάροου, όπου εκεί ο Χάρι περνάει τις υπόλοιπες διακοπές του μαζί με τους Ουέσλι και την Ερμιόνη. Τότε περίπου ο Χάρι αρχίζει να αναπτύσσει ερωτικά συναισθήματα για την Τζίνι, παρότι εκείνη έχει σχέση με τον Μάικλ Κόρνερ, συμμαθητή τους στο Χόγκουαρτς. Παρόλα αυτά τα χαλάνε και τελικά τα φτιάχνει με τον Χάρι. Στα ιδιαίτερα μαθήματα στο Χόγκουαρτς, στο γραφείο του διευθυντή, ο Ντάμπλντορ δείχνει στον Χάρι κάποιες συγκεκριμένες αναμνήσεις σχετικά με το παρελθόν του Βόλντερμορτ χρησιμοποιώντας την Κιβωτό των Στοχασμών όπου από εκεί τις βλέπουν. Μερικές από τις αναμνήσεις που ο Ντάμπλντορ δείχνει στον Χάρι είναι δικές του, όπως η ανάμνηση στην οποία ο Ντάμπλντορ συνάντησε για πρώτη φορά στη ζωή του τον Τομ Ριντλ, όπου του αποκάλυψε ότι είναι μάγος και είπε επίσης για πρώτη φορά στη ζωή το Χόγκουαρτς. Δείχνοντας του αυτές τις συγκεκριμένες αναμνήσεις ο Χάρι μαθαίνει όχι μόνο κάποια πράγματα σχετικά με το παρελθόν του Βόλντεμορτ άλλα και μαθαίνει τη μεγαλύτερη υποψία και πίστη του Ντάμπλντορ σχετικά με το πως μπορεί και επιβιώνει τόσα χρόνια: ότι ο Βολντερμορτ έχει διασπάσει τη ψυχή του σε 7 μέρη, τα οποία ονομάζονται Πεμπτουσιωτές και από αυτά δύο έχουν καταστραφεί, το ημερολόγιο και το δαχτυλίδι. Αφού ο Νταμπλντορ έχει ανακαλύψει μια σπηλιά στην οποία πιστεύει ότι εκεί πέρα κρύβεται ένας Πεμπτουσιωτής παίρνει τον Χάρι μαζί του και τον παίρνουν τελικά. Ο Πεμπτουσιωτής που βρίσκουν είναι το μενταγιόν του Σλίθεριν. Όμως ο Σνέιπ αιφνιδιαστικά σκοτώνει τον Ντάμπλντορ μαζί με άλλους Θανατοφάγους, οι οποίοι επιτέθηκαν στο Χόγκουαρτς για να τον σκοτώσουν. Έτι ο Χάρι μαζί με τον Ρον και την Ερμιόνη αποφασίζουν να ψάξουν να βρουν τους άλλους Πεμπτουσιωτές και να τους καταστρέψουν. Η Ρόουλινγκ λέει ότι με τα γεγονότα του έκτου βιβλίου ο Χάρι είναι πιο ώριμος. Πιο υπεύθυνος κι ότι "ξέρει πλέον πως τώρα πια αυτός και οι φίλοι του είναι σε πόλεμο. Το κοιτάει πλέον από αυτήν την οπτική γωνία, το ότι είναι σε πόλεμο δηλαδή. Είναι έτοιμος να βγει έξω για να πολεμήσει. Και θα το κάνει απέναντι στον Βόλντεμορτ και στον Σνέιπ για εκδίκηση".

### Έβδομο βιβλίο
Στο έβδομο βιβλίο, *[[Ο Χάρι Πότερ και οι Κλήροι του Θανάτου]]*, ο Χάρι, ο Ρον και η Ερμιόνη αφήνουν το Χόγκουαρτς για να ολοκληρώσουν την αποστολή που τους άφησε πίσω ο Ντάμπλντορ, να εντοπίσουν και να καταστρέψουν τους υπόλοιπους εναπομείναντες Πεμπτουσιωτές και μετά να σκοτώσουν τον Σκοτεινό Άρχοντα. Οι τρεις έρχονται αντιμέτωποι με το νεοσυσταθές ολοκληρωτικό αστυνομικό καθεστώς του Βόλντεμορτ. Αυτό συνεπώς δοκιμάζει το θάρρος και τον ηθικό χαρακτήρα του Χάρι. Η κατάκτηση του Υπουργείου Μαγείας από τον Βόλντεμορτ οδηγεί σε διακρίσεις και πολιτικές γενοκτονίας κατά των Γεννημένων από Μαγκλ μάγων, η οποία τροφοδοτείται από την προπαγάνδα και το φόβο. Σύμφωνα με την Τζ. Κ. Ρόουλινγκ, βάζοντας σκηνές στις οποίες ο Χάρι χρησιμοποιεί τη Βασανιστική Κατάρα και την Εξουσιαστική Κατάρα, Ασυγχώρητες κατάρες για τα βασανιστήρια και το μυαλό-ελέγχου, σε υπηρέτες του Βόλντεμορτ, αλλά και όταν ρίχνει Sectumsempra στον Ντράκο Μαλφόι κατά τη διάρκεια του αγώνα μπάνιο στο έκτο βιβλίο καταφέρνει έτσι να δείχνει μια «εσφαλμένη και θνητή» πλευρά στον Χάρι. Ωστόσο, εξηγεί, «Αυτός είναι, επίσης, σε μια ακραία κατάσταση και προσπαθεί να υπερασπιστεί κάποιον πολύ καλό ενάντια σε ένα βίαιο και δολοφονικό αντίπαλο."

Στην προσπάθεια να σταματήσουν οριστικά τον Βόλντεμορτ επικεντρώνονται στην αποστολή τους, να εντοπίσουν και να καταστρέψουν τους υπόλοιπους εναπομείναντες Πεμπτουσιωτές. Για τον σκοπό αυτό περιπλανιούνται από εδώ κι από εκεί. Καταφέρνουν τελικά να βρουν τους περισσότερους από τους εναπομείναντες Πεμπτουσιωτές και με πολύ κόπο να τους καταστρέψουν. Αργότερα στην ιστορία, ο Βόλντεμορτ σκοτώνει τον Σνέιπ, αλλά πριν πεθάνει ο Σνέιπ του δίνει τις αναμνήσεις του στον Χάρι, τις οποίες βλέπει στην Κιβωτό των Στοχασμών και τότε μαθαίνει ότι ο Σνέιπ δεν ήταν ο προδότης δολοφόνος που πίστευε ότι είναι, αλλά ένας τραγικός αντιήρωας που ήταν πιστός στον Ντάμπλντορ. Επίσης στο ίδιο κεφάλαιο, στις αναμνήσεις αυτές αποκαλύπτεται ότι ο Σνέιπ αγαπούσε τη μητέρα του Χάρι, Λίλι Έβανς, αλλά η φιλία τους έκλεισε επειδή ο ίδιος εντάχθηκε στους Θανατοφάγους, οι οποίοι ασπαζόντουσαν τις απόψεις περί «καθαρότητας του αίματος" και της μεγαλομανίας για τους μάγους γενικά. Όταν ο Βόλντεμορτ δολοφόνησε τους Πότερ,ο Σνέιπ, πενθώντας για το θάνατο τους υποσχέθηκε ότι θα προστατεύσει το παιδί του Τζέιμς και της Λίλι, παρόλο που ο ίδιος απεχθανόταν τον Χάρι, επειδή είναι γιος του Τζέιμς Πότερ. Οι αναμνήσεις επίσης αποκαλύπτουν επίσης ότι ο Σνέιπ δεν δολοφόνησε τον Ντάμπλντορ, αλλά ότι ήταν προσχεδιασμένο μεταξύ του Σνέιπ και του Ντάμπλντορ ο πρώτος να σκοτώσει τον δεύτερο επειδή ο Ντάμπλντορ πεθαίνει αργά-αργά από μια μεγάλη κατάρα αργή εξαπλωνόταν μέσα του σιγά-σιγά, κι ότι θέλοντας να προστατεύσει τη θέση που είχε μέσα στον κύκλο των Θανατοφάγων, άλλα και να ανταλλάξει τον Ντράκο έτσι ώστε να ολοκληρώσει αυτός την αποστολή που ο Βόλντεμορτ ανέθεσε στον Ντράκο. Επιπλέον ο Χάρι αποκαλύπτει κάτι πάρα πολύ συγκλονιστικό για εκείνον: ότι ένα κομμάτι της ψυχής του Βόλντεμορτ είναι ενσωματωμένο στην ουλή του Χάρι κι ότι ενσωματώθηκε μέσα του εκείνο το βράδυ που ο ίδιος σκότωσε τους γονείς του κι αποπειράθηκε να τον σκοτώσει κι ότι πρέπει να πεθάνει από το χέρι του Βόλντεμορτ για να ηττηθεί ολοκληρωτικά.

Για τον σκοπό αυτό, ο Χάρι πηγαίνει στο Απαγορευμένο Δάσος και αφήνει τον Βόλντεμορτ να τον σκοτώσει με το ραβδί από κουφοξυλιά, το πιο ισχυρό ραβδί που δημιουργήθηκε ποτέ, το οποίο ο Βόλντεμορτ έκλεψε από τον τάφο του Ντάμπλντορ για να νικήσει τον Χάρι. Κατά τη στιγμή εκείνην που ο Βόλντεμορτ του ρίχνει τη Φονική Κατάρα ο Χάρι φαινομενικά πεθαίνει, άλλα αμέσως ξυπνά σε ένα περίεργο μέρος, όπου εκεί αποκαλύπτεται μια μεγάλη αλήθεια: ο Βόλντεμορτ δεν τον σκότωσε επειδή αυτός είχε χρησιμοποιήσει το αίμα του Χάρι στην ανάκτηση του σώματος του κατά τη διάρκεια του τέταρτου βιβλίου κι ότι η προστασία που η μητέρα του Χάρι έδωσε σε εκείνον με τη θυσία της, είχε ως αποτέλεσμα να προσδεθεί στη ζωή, εφόσον το αίμα του με τη θυσία της τρέχει και στις φλέβες του Βόλντεμορτ. Στο μέρος αυτό ο Χάρι συνομιλεί με το πνεύμα του Ντάμπλντορ, ενώ και οι δύο είναι νεκροί. Ο Ντάμπλντορ ενημερώνει τον Χάρι ότι όταν ο Βόλντεμορτ αποπειράθηκε να σκοτώσει Χάρι όταν ήταν μωρό, ένα κομμάτι της ψυχής του αποκόπηκε από το σώμα του κι έτσι ο Χάρι έγινε ακούσια Πεμπτουσιωτής. Άρα ο Χάρι δεν μπορούσε να σκοτώσει τον Βόλντεμορτ ακριβώς διότι ένα θραύσμα της ψυχής του Σκοτεινού Άρχοντα παρέμενε μέσα στο σώμα του Χάρι. Ωστόσο, το κομμάτι της ψυχής του Βόλντεμορτ μέσα στον Χάρι καταστράφηκε στο Απαγορευμένο Δάσος δια μέσω της πρώτης φονικής κατάρας του Βολντεμορτ στον Χάρι με το ραβδί από κουφοξυλιά, διότι ο Χάρι είναι έτοιμος πρόθυμα να αποδεχτεί τον θάνατο.

Στο αποκορύφωμα του βιβλίου, ο Βόλντεμορτ ρίχνει ξανά στον Χάρι μια Φονική κατάρα, η οποία επίσης αποτυγχάνει και εξοστρακίζεται επιστρέφοντας πίσω στον Βόλντεμορτ, σκοτώνοντάς τον τελικά, αφού όλοι οι Πεμπτουσιωτές έχουν καταστραφεί εκείνη τη στιγμή. Το ξόρκι αποτυγχάνει, επειδή ο Χάρι, όχι ο Βόλντεμορτ, είχε γίνει ο αληθινός αφέντης του ραβδιού από κουφοξυλιά. Σε όλα τα βιβλία, ιδιαίτερα στο έβδομο βιβλίο, σε κάποιο σημείο στην ιστορία του βιβλίου αυτού, ο Χάρι έχει κάθε Κλήρο του Θανάτου (τον Μανδύα της αορατότητας, την πέτρα της ανάστασης, και το ραβδί από κουφοξυλιά) αλλά ποτέ δεν τα ενώνει όλα μαζί. Ωστόσο, η Τζ. Κ. Ρόουλινγκ είπε ότι η διαφορά μεταξύ του Χάρι και του Βόλντεμορτ είναι ότι ο Χάρι δέχεται πρόθυμα τη θνησιμότητα, καθιστώντας τον πιο ισχυρή από ό,τι εχθρό του. "Η πραγματική πλοίαρχος του θανάτου αποδέχεται ότι πρέπει να πεθάνει, και ότι υπάρχουν πολύ χειρότερα πράγματα στον κόσμο των ζωντανών." Στο τέλος, ο Χάρι αποφασίζει να επιστρέψει το ραβδί από κουφοξυλιά πίσω στον τάφο του Ντάμπλντορ και να αφήσει οριστικά την πέτρα της ανάστασης μέσα στο δάσος, αλλά κρατά τον μανδύα της η αορατότητας επειδή ανήκε στον πατέρα του και αυτομάτως ανήκει και σ'αυτόν.

## Εξωτερική Εμφάνιση

**"Ο Χάρι έχει τα ωραία χαρακτηριστικά του [[Τζέιμς Πότερ|πατέρα]] του και της [[Λίλι Πότερ|μητέρας]] του"**

**-Η [[Τζ. Κ. Ρόουλινγκ]] σχετικά με την εμφάνιση του Χάρι**

Ο Χάρι ήταν σχεδόν ίδιος με τον πατέρα του, έχοντας ακατάστατα κατάμαυρα μαλλιά, αλλά τα εντυπωσιακά πράσινα, αμυγδαλωτά μάτια ήταν ολόιδια με της μητέρας του. Η σωματική διάπλαση του Χάρι ως αγόρι περιγραφόταν συχνά ως *μικρός και ισχνός*, με ένα λεπτό πρόσωπο και σβωλιασμένα γόνατα, εξαιτίας της φτωχής ποιότητας ζωής του κατά την παιδική του ηλικία. Παρ'όλα αυτά, παρά την παραμέληση που υπέφερε, ο Χάρι φαινόταν να είχε μεγαλώσει με τον ίδιο ρυθμό όπως ο Τζέιμς, όπως όταν ήταν 15 είχε πάνω-κάτω το ίδιο ύψος με τον Τζέιμς στην ίδια ηλικία, και όταν ήταν 17 ήταν στο ακριβώς ίδιο ύψος με τον πατέρα του, και πρέπει να ληφθεί υπόψην ότι ο Τζέιμς συχνά περιγραφόταν ως ψηλός. Ο Χάρι φορούσε στρογγυλά γυαλιά, παραδόξως ίδια με του πατέρα του. Τον καιρό που κυνηγούσε τους Πεμπτουσιωτές του Βόλντεμορτ, τα μαλλιά του Χάρι μεγάλωσαν μέχρι τον ώμο του, όταν είδε την αντανάκλασή του στην έπαυλη των Μαλφόι. Αυτό έγινε από την ενασχόλησή του με το κυνήγι των Πεμπτουσιωτών και την έλλειψη ενδιαφέροντος για την εμφάνισή του.

Στο μέτωπο του Χάρι, καλυμμένο από τα ατίθασα μαύρα του μαλλιά, ήταν ένα σημάδι το σχήμα του οποίου θύμιζε κεραυνό. Αυτό το σημάδι ήταν αποτέλεσμα της αποτυχημένης (και διάσημης) Φονικής Κατάρας που του την έριξε ο Λόρδος Βόλντεμορτ όταν ήταν βρέφος. Τον έκαιγε τρομερά όποτε ο Βόλντεμορτ ήταν κοντά στον Χάρι ή νιώθοντας συγκεκριμένα δυνατά αισθήματα, αλλά αυτό σταμάτησε μετά τον θάνατο του Βόλντεμορτ και περιορίστηκε σε ένα συνηθισμένο σημάδι.

Ο Χάρι επίσης είχε μια αμυδρή ουλή στο πίσω μέρος του δεξιού χεριού του το οποίο έλεγε: *Δεν πρέπει να λέω ψέματα*. Αυτή η ουλή προκλήθηκε ενώ ο Χάρι περνούσε τις τιμωρίες του με την Ντολόρες Άμπριτζ, που τον ανάγκασε να χρησιμοποιεί μια μαύρη πένα που χάραξε τις λέξεις στο πίσω μέρος του χεριού του.Ο Χάρι είχε μια ουλή σε σχήμα οβάλ πάνω από την καρδιά του όπου το μενταγιόν-Πεμπτουσιωτής καψάλησε το δέρμα του κατά τη διάρκεια της σύγκρουσής του με τη Ναγκίνι στο σπίτι της Μπατίλντα Μπάγκσοτ, στο Γκόντρικ Χόλοου. Όταν τον κατείχε ο Βόλντερμορτ στο τέλος της μάχης στο Τμήμα Μυστηρίων, τα μάτια του Χάρι έγιναν απλανή πράσινα στην εμφάνιση, και η φωνή του ήταν ένας συνδυασμός του Βόλντεμορτ με τη δικιά του.

Ο Χάρι είχε ένα *τέλειο [[δέρμα]]* και ποτέ δεν υπέφερε από σπυράκια.

Στην ηλικία των 33 ο Χάρι είχε ήδη *μερικές [[Λευκό|άσπρες]] [[Τρίχα|τρίχες]]* στα μαλλιά του, σύμφωνα με την αρθρογράφο του Ημερήσιου Προφήτη, Ρίτα Σκίτερ. Το καλοκαίρι του 2014 εμφανίστηκε στην Έρημο της Παταγονίας, όπου θα έβλεπε τον τελικό του 427ου Παγκόσμιου Κυπέλλου στο Κουίντιτς με την οικογένειά του, έχοντας ένα άσχημο κόψιμο πάνω από το δεξί του μάγουλο, το οποίο ήταν αποτέλεσμα από τη μυστική του δουλειά για το γραφείο των Χρυσούχων. Στην ηλικία των 40, αναφέρθηκε από τη Μυρτιά που Κλαίει ότι ο Χάρι φαινόταν πιο όμορφος στην ωριμότητά του.

## Παραπομπές


## Εξωτερικοί σύνδεσμοι

* Ο Χάρι Πότερ  στο IMDb

Κατηγορία:Χαρακτήρες της σειράς Χάρι Πότερ
Κατηγορία:Μάγοι στην φαντασία
Κατηγορία:Βρετανοί φανταστικοί χαρακτήρες